## Carlos Mazón ressalta “l’ambició de la Comunitat Valenciana per a liderar una indústria tèxtil ètica, eficient i sostenible”

*** El president ha visitat el *hub* de Jeanologia a Miami a on ha conegut les tecnologies ecoeficients que desenrotlla la companyia amb les quals impulsa una reindustrialització tèxtil respectuosa amb el medi ambient**

**Miami.**

El president de la Generalitat, Carlos Mazón, ha subratllat “l’ambició de la Comunitat Valenciana per a liderar una indústria tèxtil ètica, eficient i sostenible” durant la seua visita al *hub* de la companyia valenciana Jeanologia a Miami.

El cap del Consell ha destacat la missió de Jeanologia per a impulsar una indústria tèxtil respectuosa amb el medi ambient en reduir l’aigua dels processos de producció, eliminar productes químics nocius i millorar la petjada de carboni, al mateix temps que disminuïx costos i augmenta la competitivitat de les companyies productores de denim.

En este sentit, ha assenyalat el compromís del Consell per a promoure la innovació, internacionalització i sostenibilitat com a “motors de creixement econòmic” del teixit empresarial valencià.

Esta visita està emmarcada en la ronda de contactes que el president està mantenint amb diferents empreses de la Comunitat Valenciana implantades a Miami per a avaluar l’impacte de la política aranzelària estatunidenca en el teixit productiu valencià.

Fecha: 03/05/2025